CELEX: 62012TN0232
Language: sk
Date: 2012-05-29 00:00:00
Title: Vec T-232/12: Žaloba podaná 29. mája 2012 — Wilmar Trading/ÚHVT — Agroekola EOOD (ULTRA CHOCO)

11.8.2012   
            
            
               SK
            
            
               Úradný vestník Európskej únie
            
            
               C 243/21
            
         Žaloba podaná 29. mája 2012 — Wilmar Trading/ÚHVT — Agroekola EOOD (ULTRA CHOCO)
   (Vec T-232/12)
   2012/C 243/39
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Wilmar Trading Pte Ltd (Singapur, Singapur) (v zastúpení: E. Miller, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Agroekola EOOD (Sofia, Bulharsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 27. marca 2012 vo veci R 87/2012-1 a
            
         
               —
            
            
               uložil ÚHVT povinnosť preskúmať odvolanie podané proti rozhodnutiu námietkového oddelenia z 10. novembra 2011 vo veci č. B001760043 a nariadil mu pokračovať v konaní.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: slovná ochranná známka „ULTRA CHOCO“ pre tovary zaradené do tried 29, 30 a 31, prihláška ochrannej známky Spoločenstva č. 9221111.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: ochranná známka č. T0113987B –slovná ochranná známka „ULTRA CHOCO“ zapísaná v Singapure pre tovary zaradené do triedy 29, nezapísaná európska a bulharská ochranná známka „ULTRA CHOCO“, na ktoré sa odvoláva na základe článku 8 ods. 3 a 4 nariadenia č. 207/2009.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: odvolania sa považuje za nepodané.
   
      Dôvody žaloby: porušenie článku 8 ods. 3 písm. a) bodu ii), článku 8 ods. 3 písm. b) a článku 8 ods. 4 nariadenia Komisie (ES) č. 2869/95 z 13. decembra 1995 o poplatkoch splatných Úradu pre harmonizáciu vnútorného trhu (ochranné známky a vzory).